Înan Eroglû

Înan Eroglu nivîskar û weşangerê kurd e ku di 1994an de li Bismilê ji dayik bûye.

Eroglû derçûyê beşa ziman û edebiyata kurdî yê Zanîngeha Artuklu ya Mêrdînê ye. Du çîrokên wî sala 2010 û 2012an xelat wergirtine (Pêşbaziya çîrokan a Hüseyin Çelebi û Abdullah Duran) û sê kitêbên wî yên çîrokan heta niha weşiyane bi navê "Têbîniyek" (2019, Avesta), "Serpêhatiyên Înanolo û Çîrokên Din" (2021, Avesta) û “Heft û Heştên Mirinekê” (2023, Pall).

Ji 2010an pê de nivîs û hevpeyvînên wî di çendîn kovar, malper û rojnameyan de weşiyane. Edîtorî, wergêrî û redaktorî ji bo sazî û dezgehan kiriye. Salên 2021-2022yan naverokên kulturî û edebî bo podcasta Aş û Baş amade kirine. Di 2023yan de weşanxaneya bi navê Pall Weşan ava kir.

 Çavkanî 

 Girêdanên derve 

 Kanala wî ya podcastê

Kategorî:Jidayikbûn 1994
Kategorî:Kesên ji Bismilê
Kategorî:Nivîskarên kurd